**Vejledning i afholdelse af SRC-eksamen i sejlklubber, skoler mv.**

1. Man kan ikke være eksamensvagt for elever eller hold man selv har undervist, eller hvis man har familiemæssig tilknytning til underviseren. Søfartsstyrelsen afgør eventuelle tvivlstilfælde.
2. Eksamensvagten og/eller udbyder kan udelukkes fra ordningen, hvis vejledning og instruktion for prøveafholdelse ikke overholdes.
3. Dansk Sejlunion kan sende observatører til de eksamener, som de måtte ønske.
4. 5 dage før prøven modtager eksamensvagten denne vejledning og deltagerliste.
5. Eksamensvagten skal være til stede senest 1⁄2 time før prøvestart og er ansvarlig for prøveafviklingen.
6. Prøvedeltagere foreviser billedlegitimation og afkrydses herefter på deltagerlisten.
7. Ved prøvens start informerer eksamensvagten om prøvens forløb og regler:
	1. Der 75 minutter til at løse prøven.
	2. Herefter afleveres den til eksamensvagten (Eksamensvagten).
	Er man færdig før tidens udløb, kan man aflevere opgaven til eksamensvagten og forlade lokalet.
	3. Der oplyses ikke prøveresultat efter afsluttet prøve, da prøven rettes af Dansk Sejlunion.
	4. Søfartsstyrelsen/Dansk Sejlunion udsteder herefter SRC-certifikater til de deltagere der har bestået, deltagere der ikke har bestået, informeres om dette via e-mail fra Dansk Sejlunion.
	5. Det er tilladt at anvende SRC/VHF-tillæg under prøven. Andre hjælpemidler eller notater må ikke anvendes.
	6. Alle mobiltelefoner og lignende skal være slukket under prøven.
	7. Der må ikke samtales under prøven.
	8. Det er ikke tilladt at se på sidemandens opgave.
	9. Konstateres der snyd vil opgaven blive betragtet som ”ikke bestået”, og man vil blive bortvist fra lokalet.
8. Opgaverne uddeles nu af eksamensvagten, som herefter spørger om alle er klar. Når alle er klar sættes prøven i gang
9. Eksamensvagten skal blive i lokalet og påse at reglerne for prøven overholdes.
10. Eksamensvagten må ikke hjælpe eller svare på spørgsmål ang. prøvens indhold. Konstateres der overtrædelse skal eleven bortvises og skrives der ”bortvist” på svarskemaet.
11. Eksamensvagten gør opmærksom, når der er 15 minutter tilbage af prøven.
12. Når de 75 minutter er gået stoppes prøven og alle afleverer svarskemaer til eksamensvagten.
13. Eksamensvagten modtager svarskemaer og kontrollerer at navn og CPR-nummer er korrekt påført skemaet.
14. Eksamensvagten sender svarskemaerne og deltagerlisten til Dansk Sejlunion, Idrættens Hus, 2605 Brøndby, mrk. SRC-prøve.